पाएं अपने शहर की ताज़ा ख़बरें और फ्री ई-पेपरडाउनलोड करें
खंडार कोरोना महामारी के संक्रमण की रोकथाम के लिए खंडार थाना क्षेत्र में पुलिस एवं प्रशासन पूरी तरह से अलर्ट हो गया है। मंगलवार को पुलिस एवं प्रशासन द्वारा विभिन्न स्थानों पर फ्लेग मार्च निकालकर लोगों को कोरोना महामारी के प्रति जागरूकता का संदेश दिया गया।साथ ही लोगों से सतर्क रहने, कोरोना गाइडलाइन की पूर्ण पालना करने, मुंह पर मास्क लगाने, 2 गज की दूरी बनाए रखने, बार बार साबुन से हाथ धोने तथा घरों पर रहने व बेवजह बाजारों व सार्वजनिक स्थानों पर नहीं घूमने की माइक से चेतावनी भी दी गई। फ्लेग मार्च के दौरान खंडार उपजिला कलेक्टर मनोज कुमार वर्मा, सीईओ ग्रामीण सवाईमाधोपुर शकिल खान, खंडार विकास अधिकारी जगदीश प्रसाद बैरवा, नायब तहसीलदार रामेश्वर प्रसाद शर्मा, खंडार थानाधिकारी भगवान लाल मौजूद थे।
थानाधिकारी ने बताया कि फ्लेग मार्च खंडार थाने से शुरू होकर खंडार कस्बे सहित बहरावंडा खुर्द, छाण आदि स्थानों पर निकाला गया। उन्होंने बताया कि कोरोना गाइडलाइन का उलंघन करने वालों के खिलाफ सख्त कार्रवाई की जाएगी। पुलिस एवं प्रशासन का मुख्य उद्देश्य क्षेत्र में दिनोंदिन बढ़ रहे कोरोना संक्रमण की गति पर पूरी तरह से ब्रेक लगाना है और आमजन का जीवन सुरक्षित करना है। पुलिस एवं प्रशासन का सहयोग करने की अपील भी की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn